Lähden mielelläni pidemmällekin kuvaamaan tarvittaessa. Lähtökohtaisesti olen pitänyt kuvausalueena Etelä-Suomea eli tässä tapauksessa koko maata noin Vaasan korkeudelta alaspäin. Pidemmällä olevista kohteistakin voidaan neuvotella eli ota rohkeasti yhteyttä jos haluaisit minut kuvaajaksi johonkin kauemmas niin katsotaan miten asia saataisiin onnistumaan:) Olen kuvannut häitä esimerkiksi Hämeenlinnassa, Turussa, Helsingissä, Jyväskylässä ja Kotkassa. Vaikka Tampere onkin pääasiallinen kuvausalueeni, Pirkanmaan ulkopuolelle liikkuminen ei ole missään nimessä ongelma. Olen lisäksi pyrkinyt pitämään matkakulut kohtuullisina asiakkaille. Tällä hetkellä matkakorvauksen määrä noudattaa suurin piirtein kaavaa edestakaiset ajokilometrit x 0,4€, joten sen perusteella voi jo etukäteen arvioida paljonko kuluja kertyisi. Matkakulujen määrä sovitaan aina etukäteen, joten yllätyksiä ei ole luvassa missään vaiheessa. Tässä esimerkkihintoja muutamista kaupungeista. Nämä ovat arvioita, sillä tarkka hinta lasketaan juhlapaikalle tulevien kilometrien mukaan. Hääkuvaus Tampere: matkakulut kuuluvat hintaan Hääkuvaus Helsinki: n. 140€ Hääkuvaus Turku: n. 130€ Hääkuvaus Lahti: n. 100€ Hääkuvaus Jyväskylä: n. 120€